5 หุ้นรร.รูดหนัก! นลท.แห่ขาย หลัง “สธ.” จ่อชงยกเลิก “Test&Go” โบรกฯ ชี้กระทบ ERW หนักสุด
5 หุ้นโรงแรมรูดหนัก! นักลงทุนแห่ขาย กังวลโควิด-19 สายพันธุ์ “โอมิครอน” ระบาด “สธ.” จ่อชงยกเลิกมาตรการเดินทางเข้าประเทศ “Test&Go” โบรกฯ ชี้กระทบ ERW หนักสุด
5 หุ้นโรงแรมรูดหนัก! นักลงทุนแห่ขาย กังวลโควิด-19 สายพันธุ์ “โอมิครอน” ระบาด “สธ.” จ่อชงยกเลิกมาตรการ “Test&Go” โบรกฯ ชี้กระทบ ERW หนักสุด
20 ธ.ค. 2564

ผู้สื่อข่าวรายงานว่า ล่าสุด  ณ เวลา 15:11 น. ราคาหุ้นในกลุ่มโรงแรมปรับตัวลง โดยราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT อยู่ที่ 28.25 บาท ลบ 1.25 บาท หรือ 4.24% สูงสุดที่ 29 บาท ต่ำสุดที่ 27.75 บาท ด้วยมูลค่าซื้อขาย 960.03 ล้านบาท
ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL อยู่ที่ 31.75 บาท ลบ 1.25 บาท หรือ 3.79% สูงสุดที่ 32.75 บาท ต่ำสุดที่ 31.25 บาท ด้วยมูลค่าซื้อขาย 92.72 ล้านบาท
ราคาหุ้น บริษัท ดิ เอราวัณ กรุ๊ป จำกัด (มหาชน) หรือ ERW อยู่ที่ 2.92 บาท ลบ 0.08 บาท หรือ 2.67% สูงสุดที่ 3.02 บาท ต่ำสุดที่ 2.90 บาท ด้วยมูลค่าซื้อขาย 30.32 ล้านบาท
ราคาหุ้น บริษัท เอส โฮเทล แอนด์ รีสอร์ท จำกัด (มหาชน) หรือ SHR อยู่ที่ 3.06 บาท ลบ 0.08 บาท หรือ 2.55% สูงสุดที่ 3.12 บาท ต่ำสุดที่ 3.04 บาท ด้วยมูลค่าซื้อขาย 29.09 ล้านบาท
ราคาหุ้น บริษัท ดุสิตธานี จำกัด (มหาชน) หรือ DUSIT อยู่ที่ 9.65 บาท ลบ 0.15 บาท หรือ 1.53% สูงสุดที่ 9.75 บาท ต่ำสุดที่ 9.55 บาท ด้วยมูลค่าซื้อขาย 1.78 ล้านบาท
ทั้งนี้ บล.โนมูระ พัฒนสิน ระบุในบทวิเคราะห์ (20 ธ.ค.2564) ว่า จากข่าวนายอนุทิน ชาญวีรกูล รองนายกรัฐมนตรีและรมว.สาธารณสุข ให้สัมภาษ์รายการเจาะลึกทั่วไทย ว่า ขณะนี้ประเทศไทยพบผู้ติดโควิด 19 สายพันธุ์โอไมครอน 63 รายแล้วอยู่ในการดูควบคุมป้องกันโรคแล้ว และยังรอยืนยันผลอีก 20 ราย ในจำนวนผู้ติดเชื้อโอไมครอน พบว่า 1 ราย มีโอกาสเข้าข่ายติดเชื้อโอไมครอนรายแรกในประเทศไทย เนื่องจากสามีเป็นนักบินแต่ภรรยาติดเชื้อ ซึ่งไม่ได้เดินทางไปต่างประเทศ ขณะนี้อยู่ระหว่างสอบสวนโรคเพิ่มเติม เพื่อยืนยันสมมติฐานดังกล่าว
นอกจากนี้ รมว.สาธารณสุข ระบุว่า ในวันนี้การประชุม EOC กระทรวงสาธารณสุข จะเสนอนโยบายให้มีการยกเลิกระบบ Test &amp; Go กลับมาใช้วิธีการกักตัว เนื่องจากมีการระบาดเพิ่มขึ้น จึงจำเป็นต้องเร่งใช้มาตรการดังกล่าวเพื่อยกระดับการรับมือในประเทศ โดยจะเสนอศบค.เพื่อพิจารณาต่อไปมีมุมมอง Negative sentiment ต่อข่าวดังกล่าว เพราะอาจกระทบต่อนักท่องเที่ยวต่างชาติที่ต้องการเดินทางเข้ามาท่องเที่ยวในประเทศไทย ต้องถูกกักตัวใน AQ, ASQ เทียบกับมาตรการ Test&amp; go ปัจจุบันที่อนุญาตให้นักท่องเที่ยว 63 ประเทศ เดินทางเข้าไทยได้โดยไม่ต้องกักตัว
ทั้งนี้มีมุมมอง Negative sentiment ต่อข่าวดังกล่าว เพราะอาจกระทบต่อนักท่องเที่ยวต่างชาติที่ต้องการเดินทางเข้ามาท่องเที่ยวในประเทศไทย ต้องถูกกักตัวใน AQ, ASQ เทียบกับมาตรการ Test&amp; go ปัจจุบันที่อนุญาตให้นักท่องเที่ยว 63 ประเทศ เดินทางเข้าไทยได้โดยไม่ต้องกักตัว
ส่วนหุ้นที่คาดว่าจะได้ผลกระทบเชิง Sentiment มากสุด คือ ERW เพราะมีรายได้จากโรงแรมในไทยราว 96% ของรายได้ธุรกิจโรงแรม หรือคิดเป็น 92% ของรายได้รวมในปี 2562 ตามด้วย CENTEL มีรายได้จากโรงแรมในไทย 83% ของรายได้ธุรกิจโรงแรม หรือคิดเป็น 33% ของรายได้ รวมในปี 2562 ส่วนธุรกิจโรงแรมของ MINT มาจากไทยเพียง 14% หรือคิดเป็น 10% ของรายได้รวมในปี 2562 อย่างไรก็ตาม MINT ได้ผลกระทบเชิง Sentiment ไปแล้วก่อนหน้า จากข่าวการพบ Omicron ในยุโรป ผสานกับการระบาดสายพันธุ์ Delta มีจำนวนผู้ติดเชื้อรายวันสูงต่อเนื่องและล่าสุดประเทศเนเธอร์แลนด์ เริ่มกลับมาใช้มาตรการ Full lockdown จนถึง 14 ม.ค.2565
อย่างไรก็ดียังคงคำแนะนำ Bullish กลุ่มท่องเที่ยว เลือก CENTEL เป็น Top pick คาดผลการดำเนินงานผ่านจุดเลวร้ายสุดไปแล้ว ระยะสั้นได้แรงหนุนจากธุรกิจร้านอาหารที่ฟื้นตัวเร็วหลังคลายล็อคดาวน์ พอร์ตโรงแรมในมัลดีฟส์จะเข้าสู่ high season ในช่วงไตรมาส 4/2564 – ไตรมาส 1/2565 ส่วน MINT ระยะสั้นมีประเด็นที่ต้องจับตาคือการระบาด COVID สายพันธุ์ delta และ Omicron ในยุโรปหลายประเทศนำไปสู่การล็อคดาวน์ในบางพื้นที่